Rafa Sáez

Rafael Carlos Sáez Aboal, nado na Seca (Pontevedra) o 2 de abril de 1962, é un exfutbolísta e adestrador galego.

 Traxectoria 
Comezou a súa carreira como futbolista no Cultural Mourente, Salgueiriños CF e Arousa SC, onde iniciou a súa traxectoria profesional na tempada 1979-1980. Despois pasou ao Pontevedra CF, onde estivo 6 campañas, chegando a ser capitán do equipo.

Con 18 anos fundou a Agrupación Cultural Deportiva A Seca da que foi presidente e adestrador durante 15 tempadas, converténdoa nun referente do fútbol base. Comezou a exercer como adestrador como seleccionador da Delegación de Pontevedra, e da Federación Galega de Fútbol nas categorías Sub-15 e Sub-17.

Seis anos despois debutou como adestrador no Pontevedra FC pasando de ser o segundo adestrador de Roberto Robles a substituílo no cargo. En 2001 pasou a adestrar as categorías inferiores do Celta de Vigo, destacando a tempada 2003-2004 co Celta de Vigo B, clasificado para a fase de ascenso a Segunda División Española. Despois foi co-adestrador do primeiro equipo xunto con Ramón Carnero durante as últimas 8 xornadas.

Tras un breve paso polo CD Logroñés e Pontevedra CF dende o ano 2011 desempeña o cargo de Director da Escola de Adestradores da Federación Galega de Fútbol.

No 2024 convértese no adestrador do Rápido de Bouzas na pugna polo ascenso a Segunda División. 

Categoría:Futbolistas de Pontevedra
Categoría:Xogadores do Arosa SC
Categoría:Xogadores do Pontevedra CF
Categoría:Adestradores de fútbol de Galicia
Categoría:Adestradores do Pontevedra CF
Categoría:Adestradores do Celta de Vigo B
Categoría:Adestradores do Celta de Vigo
Categoría:Adestradores do CD Logroñés
Categoría:Nados en Pontevedra
Categoría:Nados en 1962
Categoría:Adestradores do Coruxo FC